Diari Oficial de la Generalitat Valenciana


Sumari del DOGV 8457, del 04-01-2019 (2018/11985)

RESOLUCIÓ de 13 de novembre de 2018, de la consellera d'Habitatge, Obres Públiques i Vertebració del Territori, per la qual s'inicia el Pla d'acció territorial del Baix Segura.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8457

Data del DOGV
:   04-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/11872


Data del document
:   13-11-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * El Baix Segura
    * pla d'urbanisme

RESOLUCIÓ de 13 de novembre de 2018, de la consellera d'Habitatge, Obres Públiques i Vertebració del Territori, per la qual s'inicia el Pla d'acció territorial del Baix Segura. [2018/11792]  
Antecedents  
El Pla d'acció territorial del Baix Segura és un instrument d'ordenació territorial integral d'escala supramunicipal, tal com prescriu l'article 6 de la Llei 5/2014, d'ordenació del territori, urbanisme i paisatge (LOTUP).   
La comarca del Baix Segura comprén 27 municipis amb una població de 355.924 habitants i una superfície de 957 km², la qual cosa suposa el 7,18 % i el 4,12 % respectivament del total de la Comunitat Valenciana, i té una densitat de població molt alta, superior als 400 habitants per km², pràcticament el doble de la mitjana global.   
  
El Baix Segura és un territori amb unes característiques especials i diferenciades dins del conjunt de la Comunitat Valenciana, que ha experimentat un creixement demogràfic i urbanístic espectacular en els últims 30 anys, el qual ha emmalaltit d'una falta de visió supramunicipal i coordinada, molt necessària en un espai d'elevada fragilitat ambiental com aquest. D'altra banda, hi ha un ampli consens entorn de la importància d'aquesta comarca com a àmbit territorial clau per a la vertebració de la Comunitat Valenciana per la seua localització en l'extrem sud de la Comunitat, i la seua posició estratègica entre l'àrea funcional d'Alacant i Elx i la regió veïna de Múrcia. És, així mateix, un territori que disposa d'uns actius territorials molt importants, tant agrícoles, una de les majors hortes mediterrànies de la Unió Europea, industrials al voltant de la consolidació d'un clúster agroalimentari, com patrimonials i culturals, turístiques i residencials.   
Però, al mateix temps, és un territori amb una elevada dependència dels recursos hídrics i situada en una plana fluvial inundable que condiciona una gran part dels usos i de les activitats que es puguen implantar en aquest. Per tot això, la formulació d'un Pla d'acció territorial del Baix Segura ha d'abordar aquests problemes des d'una visió comarcal, i afavorir la coordinació, la cooperació i el consens entre els municipis per a aconseguir les metes del Pla. Amb això, es podran desenvolupar en benefici de la col·lectivitat tots els grans potencials que aquest territori sens dubte posseeix. En aquest context, el Pla d'acció territorial proposarà una ordenació del territori racional i sostenible, dissenyarà la infraestructura verda de la comarca, orientarà els creixements urbanístics cap al compliment dels objectius del Pla, i proposarà accions i mesures per a la millora de la mobilitat sostenible en el conjunt del Baix Segura.  
  
  
Fonaments jurídics  
L'article 44.1 de la LOTUP estableix que el Consell és l'òrgan competent per a aprovar mitjançant decret els plans d'acció territorial promoguts per la Generalitat.   
D'acord amb l'article 44.2 de la LOTUP, la conselleria competent en matèria d'ordenació del territori, urbanisme i paisatge pot formular i tramitar els plans d'acció territorial que atenguen les seues competències.   
  
Segons el Decret 8/2016, de 5 de febrer, del Consell, pel qual s'aprova el Reglament dels Òrgans Territorials i Urbanístics de la Generalitat, la consellera competent en matèria d'ordenació del territori és competent per a ordenar l'inici de l'elaboració i formulació, així com elevar per a la seua aprovació pel Consell, els plans d'acció territorial.   
  
D'acord amb l'exposat, resolc:   
  
Primer  
Iniciar el procediment d'elaboració del Pla d'acció territorial del Baix Segura per a la seua aprovació.   
  
Segon  
Facultar la Direcció General d'Ordenació del Territori, Urbanisme i Paisatge per a elaborar aquest pla i el projecte de decret, i per a la realització dels tràmits necessaris per a la seua aprovació pel Consell mitjançant el corresponent expedient administratiu tramitat segons el procediment legalment previst.   
  
València, 13 de novembre de 2018.- La consellera d'Habitatge, Obres Públiques i Vertebració del Territori: María José Salvador Rubert.